Occurrenzas - RTR sin via tar Vus a l'AGRISCHA Zernez - Interpresa - RTR\nOccurrenzas - RTR sin via tar Vus a l'AGRISCHA Zernez\nAnimals, famiglias cun uffants ed enta mez la Microlotta: Ils 27 ed ils 28 d’avrigl 2019 avra l’exposiziun purila Agrischa sias portas a Zernez. RTR è preschenta cun la Microlotta e cun il project «Missiun B – per dapli biodiversitad».\nRTR sa preschenta cun la Microlotta a l’Agrischa, l’exposiziun purila che ha lieu a Zernez la fin d’avrigl 2019. Tranter auter pudais Vus s’infurmar davart il project «Missiun B – per dapli biodiversitad». Cun il project vulain nus sensibilisar la populaziun sin il tema, stgaffir conscienza e prestar ensemen cun il public ina contribuziun per dapli surfatscha biodiversitara en Svizra.\nCun Vus faschain nus cullas da sems, uschia che Vus pudais plantar questas en Voss agens curtins. Plinavant avais Vus la pussaivladad dad As participar al gieu «Missiun B» - lain guardar con bler che Vus savais gia davart biodiversitad e RTR.\nUras d’avertura Agrischa:\nSonda: 09.00 – 17.00\nDumengia: 09.00 – 17.00